
Projektas XIP-4864(2)

LIETUVOS RESPUBLIKOS
REFERENDUMO ĮSTATYMO 16, 18, 23, 73 IR 78 STRAIPSNIŲ PAKEITIMO 
ĮSTATYMAS

2012 m.                       d. Nr.  
Vilnius

(Žin., 2002, Nr. 64-2570; 2003, Nr. 21-874)

1 straipsnis. 16 straipsnio 2 dalies pakeitimas 
16 straipsnio 2 dalyje vietoj žodžių „interneto tinklalapyje“ įrašyti žodžius „savo interneto svetainėje“ ir šią dalį išdėstyti taip:
„2. Įsigaliojus Seimo nutarimui paskelbti referendumą, Vyriausioji rinkimų komisija visuomenės informavimo priemonėse ir savo interneto svetainėje skelbia referendumui teikiamo sprendimo tekstą.“

2 straipsnis. 18 straipsnio 3 dalies pakeitimas
18 straipsnio 3 dalyje vietoj žodžių „interneto tinklalapyje“ įrašyti žodžius „savo interneto svetainėje“, vietoj žodžių „interneto tinklalapyje“ įrašyti žodžius „Vyriausiosios rinkimų komisijos interneto svetainėje“ ir šią dalį išdėstyti taip:
3. Vyriausioji rinkimų komisija savo interneto svetainėje papildomai praneša visuomenės informavimo priemonėms apie savo posėdžius, kuriuose sprendžiami klausimai: dėl grupės įregistravimo ir nustatymo, ar grupės pateikti parašai atitinka šio Įstatymo reikalavimus; dėl miestų, rajonų referendumo komisijų sudarymo ir sudėties keitimo; dėl sprendimų burtais; dėl referendumo rezultatų, galutinių referendumo rezultatų nustatymo; taip pat praneša apie posėdžius, kuriuose nagrinėjami ginčai dėl referendumo agitacijos bei šio Įstatymo pažeidimų. Savo interneto svetainėje Vyriausioji rinkimų komisija taip pat skelbia referendumo organizavimo ir vykdymo metu savo priimtus sprendimus bei išankstinius balsavimo referendume rezultatus. Išankstiniai balsavimo referendume rezultatai paskelbiami Vyriausiosios rinkimų komisijos interneto svetainėje, kai tik yra gauti Vyriausiojoje rinkimų komisijoje.



3 straipsnis. 23 straipsnio 2 dalies pakeitimas 
23 straipsnio 2 dalyje vietoj žodžių „Valstybės žinių“ priede „Informaciniai pranešimai“ įrašyti žodžius „savo interneto svetainėje“ ir šią dalį išdėstyti taip:
„2. Miesto, rajono teritorijos suskirstymą, kuris yra pastovus organizuojant ir vykdant referendumus, prireikus į referendumo apylinkes mero teikimu keičia Vyriausioji rinkimų komisija. Patvirtintų referendumo apylinkių sąrašą, jo pakeitimus Vyriausioji rinkimų komisija skelbia savo interneto svetainėje.“

4 straipsnis. 73 straipsnio 1 dalies pakeitimas 
73 straipsnio 1 dalyje vietoj žodžių „Valstybės žiniose“ įrašyti žodžius „savo interneto svetainėje“ ir šią dalį išdėstyti taip:
„1. Galutinius referendumo rezultatus ne vėliau kaip per 4 dienas po balsavimo referendume dienos oficialiai savo interneto svetainėje skelbia Vyriausioji rinkimų komisija.“

5 straipsnis. 78 straipsnio 5 dalies pakeitimas 
78 straipsnio 5 dalyje vietoj žodžių „jų oficialaus paskelbimo „Valstybės žiniose“ dieną“ įrašyti žodžius „kitą dieną po jų oficialaus paskelbimo Teisės aktų registre“ ir šią dalį išdėstyti taip:
„5. Referendumu priimtas įstatymas, išskyrus Konstitucijos pataisas, kitas aktas ar sprendimas įsigalioja kitą dieną po jų oficialaus paskelbimo Teisės aktų registre, jeigu juose pačiuose nenustatyta vėlesnė įsigaliojimo diena.“

6 straipsnis. Įstatymo įsigaliojimas 
Šis įstatymas įsigalioja 2014 m. sausio 1 d.


Skelbiu šį Lietuvos Respublikos Seimo priimtą įstatymą.

